उपन्यास के पात्रों में, अलफाज के बीच एक ऐसी कहानी तैरती मिलती है जो दिल के किन्हीं कोनों और गोशों को मुहब्बत से सराबोर करती जाती है । जहीर साहिब को उपन्यास के उस प्रसंग ने विशेष रूप से प्रभावित किया जिसमे कोर्ट में पहली बहस के बाद गुंजन शाह अपनी प्रभावशाली जिरह पर इतरा रहा होता है, नवलानी और सुष्मिता मुसाहिबों की तरह उसकी चाटुकारिता करते नहीं थकते और सब घटनाओं को घटने देने का कारक वहीं पीछे खड़ा, अहसासेकमतरी का मारा जीता, राजमहल में आए किसी फटेहाल भिखारी की सी हैसियत लिए चुपचाप किसी से बिना कुछ कहे विदा हो जाता है ।